De Furopæiske Fællesskabers Tidende 503 10. 6.72 De Europæiske Fællesskabers Tidende Nr. L 133/57 RÅDETS DIREKTIV af 6. juni 1972 om gennemførelse af koordinerede årlige undersøgelser af aktiviteter i industrien (72/221/EØF) RÅDET FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, især artikel 213, under henvisning til forslag fra Kommissionen, og ud fra følgende betragtninger: For at Kommissionen skal kunne udføre de opgaver, der påhviler den i henhold til traktaten, har den brug for et aktuelt og staterne imellem sammenligneligt statistisk materiale over industriens og håndværkets struktur, betydning samt udvikling i medlemsstaterne; Kommissionen så sig allerede i forbindelse med for- beredelsen af industritællingen fra 1963 foranlediget til at gøre medlemsstaternes regeringer opmærksom på, at industriens udvikling i et fælles marked stiller minimumskrav til den statistiske information, medens de oplysninger, der står til rådighed i de enkelte medlemsstater, er utilstrækkelige eller ikke tilstrække- ligt sammenlignelige til at kunne tjene som brugbart grundlag for dens arbejde; Det europæiske økonomiske Fællesskab har i mellem- tiden gjort betydelige fremskridt i retning af integra- tion; nye erhvervspolitiske tyngdepunkter og tænke- måder kræver initiativer og beslutninger på grundlag af et brugbart talmateriale, medens statistikken inden for industri og producerende erhverv stadigvæk ikke er tilpasset til denne økonomiske realitet; disse utilstrækkeligheder medfører, at det ikke er muligt ved hjælp af de i de enkelte medlemsstater foreliggende  industristatistikker at sammenstille oplysninger, der vil kunne danne et brugbart grund- lag for Kommissionens arbejde, især inden for økono- misk politik på mellemlangt sigt, industripolitik og konkurrencepolitik; fra medlemsstaterne må der kunne indhentes sam- menlignelige informationer om den industrielle akti- vitet; det er derfor nødvendigt at gennemføre un- dersøgelser, der er koordineret med hensyn til indhold, det omfattede område, begreber og defini- tioner, metoder, opdeling på industrielle aktiviteter samt de statistiske enheders størrelse, og som mulig- gør opstillingen af et sæt af sammenhængende oplys- ninger, ved hvis hjælp niveauet for og udviklingen i de enkelte industrigrene samt deres vækstmulig- heder eller vækstvanskeligheder kan analyseres; disse data skal endvidere dække behovet for statistiske oplysninger til brug for beregningen af industriens og håndværkets bidrag til nationalproduktet samt til brug for andre arbejder inden for området statistisk- nationaløkonomisk syntese, UDSTEDT FØLGENDE DIREKTIV: Artikel 1 Medlemsstaterne træffer i teknisk samarbejde med Kommissionen alle egnede foranstaltninger til ind- hentning af årlige statistiske data til brug for opstil- ling af sammenhængende statistikker over struktur og produktionsaktivitet i industrien i medlemssta- terne. Disse data indsamles for første gang senest . i året 1974 for det foregående år. Artikel 2 Undersøgelserne omfatter alle firmaer i industrien 'og i givet fald alle håndværksvirksomheder med 20 eller flere beskæftigede, hvis hovedaktivitet ligger inden for en af grupperne i den systematiske opstilling af økonomiske aktiviteter inden for De europæiske Fæl- lesskaber (NACE), der vedrører industri, inklusive energi- og vandforsyning samt bygge- og anlægsvirk- somhed (NACE 1—5). Firmaer med færre end 20 beskæftigede indrages i undersøgelserne med tidsintervaller af ikke over fem år. De år, for hvilke den periodiske udvidelse af undersøgelsesområdet skal finde sted, fastlægges af Kommissionen i overensstemmelse med medlems- staterne. For firmaer med færre end 20 beskæftigede kan undersøgelserne gennemføres ved hjælp af stikprøver.